***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 71-8/2024.

***Jegyzőkönyv***

***Készült***: Pápakovácsi Község Önkormányzat képviselő-testületének 2024. március 12-én 16.00 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19..

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő (3 fő)

Hári Zsuzsanna, Vándor Zoltán képviselők távolmaradásukat előzetesen bejelentették.

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. A személyes gondoskodás körébe tartozó ellátás – szociális étkeztetés intézményi térítési díjának megállapításáról szóló 7/2021. (V.31.) önkormányzati rendelet módosítása
2. Házi segítségnyújtás intézményi térítési díjára vonatkozó rendelet véleményezése
3. Intézményátszervezés véleményezése

(meghivó jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása**

1. **A személyes gondoskodás körébe tartozó ellátás – szociális étkeztetés intézményi térítési díjának megállapításáról szóló 7/2021. (V.31.) önkormányzati rendelet módosítása**

**Előadó:** **Burghardt Ferenc polgármester**

**Burghadt Ferenc polgármester**  megállapította, hogy az előterjesztést a képviselők a meghívóval együtt kézhez kapták. (Jkv. 3. melléklete) Szóbeli kiegészítésként elmondta, hogy az előző évekhez képest jelentősebb az emelés, de mint ismert, a korábbi vállalkozó tavaly nyáron – szerződése lejártával – nem vállalta tovább a szolgáltatást, új szolgáltatót választottak, itt az árak magasabbak voltak. Kérte a képviselőket a véleménynyilvánításra, javasolta a határozati javaslat és a rendelet- tervezet elfogadását.

Hozzászólás nem volt, a képviselők elfogadták a tervezetben foglaltakat.

A polgármester először az önköltség megállapítására vonatkozó határozati javaslattal kapcsolatban kérte a képviselőket a szavazásra:

Pápakovácsi Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**12/2024. (III.12.) KT határozat**

Pápakovácsi Önkormányzat Képviselő-testülete a szociális étkezés 1 adagra jutó önköltségét 2024. április 1-től 1.167 Ft összegben állapítja meg.

A döntést követően a polgármester a kiküldött rendelettervezettel kapcsolatban kérte a szavazást:

Pápakovácsi Község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi rendeletet alkotta:

**Pápakovácsi Község Önkormányzata Képviselő-testületének**

**2/2024. (III.14.) önkormányzati rendelete**

**a személyes gondoskodás körébe tartozó ellátás – szociális étkeztetés intézményi térítési díjának megállapításáról szóló 7/2021. (V.31.) önkormányzati rendelet módosításáról**

(A rendelet és egységes szerkezete a jegyzőkönyv 4. melléklete)

**2.) Házi segítségnyújtás intézményi térítési díjára vonatkozó rendelet véleményezése**

**Előadó:Burghardt Ferenc polgármester**

**Burghardt Ferenc polgármester megállapította,** hogy a napirend anyagát a képviselők a meghívóval együtt kézhez kapták. (jkv. 5. melléklete) Javasolta a határozati javaslat elfogadását.

Hozzászólás nem volt, a polgármester kérte a szavazást.

Pápakovácsi község Önkormányzat Képviselő-testülete 3 igen szavazattal – ellenszavazat és tartózkodás nélkül – a következő határozatot hozta:

**13/2024. (III.12.) KT határozat**

Pápakovácsi község Önkormányzat Képviselő-testülete a Pápakörnyéki Önkormányzatok Feladatellátó Társulás Társulási Tanácsa 6/2024. (II. 13.) határozatával jóváhagyott, a Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló önkormányzati rendelet megalkotásával egyetért.

**Határidő:** folyamatos

**Felelős:** polgármester

**3.) Intézményátszervezés véleményezése**

**Előadó: Burghardt Ferenc polgármester**

**Burghardt Ferenc polgármester**  megállapította, hogy a napirend anyagát a képviselők a meghívóval együtt kézhez kapták. (jkv. 6 melléklete) Elmondta, hogy mint az előterjesztésből is kiderült, a Kastély Német Nemzetiségi Nyelvoktató Általános Iskola maimálisan felvehető tanulólétszámát kell csökkenteni törvényi előírás alapján 224 főről 200 főre. Javasolta a módosítás elfogadását.

Hozzászólás nem volt, Pápakovácsi község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**14/2024. (III.12.) KT határozat**

Pápakovácsi Önkormányzat Képviselő-testülete a Kastély Német Nemzetiségi Nyelvoktató Általános Iskolára vonatkozó – Pápai Tankerületi Központ által megküldött TK/174/00357-2/2024. iktatószámú levelében foglalt – átszervezéssel (felvehető tanulólétszám maximum 200 fő) egyetért.

A képviselő-testület utasítja a polgármestert, a döntésről a Pápai Tankerületi Központot értesítse.

**Felelős:** polgármester

**Határidő:** 2024. március 31.

A napirendeket követően a polgármester kérte a képviselőket a 2024. március 14-én 14.30 órakor tartandó ünnepi megemlékezésen való részvételre.

Több napirend, hozzászólás nem volt, a polgármester a képviselő-testület nyilvános ülését 17.00 órakor bezárta.

K.m.f.

Burghardt Ferenc Kissné Szántó Mária

polgármester jegyző